Video: 5 minute met Amanda Strydom | Maroela Media
Amanda Strydom se verhoogstuk State of the Heart vier vanjaar sy 20ste verjaarsdag.
'n Video van die gesprek volg onderaan die berig.
Ons het tydens Aardklop met Amanda Strydom gesels oor haar verhoogstuk State of the Heart wat vanjaar sy 20ste verjaarsdag vier. Ons wou ook weet wat kunstefeeste vir haar beteken en het 'n paar van haar gunstelinge uitgevind.
Wat is jou gunsteling Afrikaanse woord?
Maaifoedie. Daar is net woorde wat jy nêrens anders kry nie.
As jy in die oggend opstaan, wat is die eerste ding wat jy doen?
'Here, help my om uit die bed uit te kom, asseblief!' Hier gaan die linkerbeen, reg, hy is op die mat. Hier kom die regterbeen! Moet nog nie in die spieël kyk nie, moet nog nie in die spieël kyk nie! As ek opstaan en ek weet daar is 'n pyn en 'n skeet, dan weet ek, ek leef nog.
Rooiwyn of rooibos?
Soesji of braaivleis?
Ek is vir albei lief. Soesji is gesonder, maar 'n tjoppie is darem lekker!
Kaapstad of Johannesburg?
As ek in Kaapstad is, is dit lekker, maar Johannesburg is huis en daar is geen plek soos huis nie. Jy moet weet ek leef uit tasse en ek is dikwels oorsee. Vir lank woon jy in 'n woonstel wat vir daai kort tydjie joune is, maar as ek by daai huis in Westdene instap en ek sien my man en my kat en my huis; daar is niks wat daarvoor kan vergoed nie.